
SØGER  LÆRDOM  VED  LÆSNING  OG  VED  TRO 


NUMMER 


15.  FEBRUAR  1926 


/O.   AAKGANG 


SANDHEDENS  KILDE 

(Af  Præsident  Joseph  F.  Smith  i  »Gospel  Doctrine«.) 


Vi  horer  ofte  Mennesker  vise  Ringeagt  overfor  de  af  vor 
Frelser  og  Forløser  Jesus  Kristus  fremsatte  Lærdomme,  fordi 
nogle  af  de  Principper  og  Lærdomme,  som  han  forkjmdte, 
siges  at  have  været  udtalt  for  hans  Tid  af  hedenske  Filosofer. 

En  Mængde  Eksempler  bliver  sommetider  citeret  for  at  vise, 
at  de  Idealer,  der  har  sit  Udspring  i  Jesu  Kristi  Lære,  er  di- 
rekte Gentagelser  eller  Udlæggelser  af,  hvad  man  kan  finde  i 
det  gamle  Testamente,  i  Særdeleshed  i  Psalmerne  og  den 
sidste  Del  af  Esajas.  Men  paa  den  anden  Side  er  det  lige  saa 
sikkert,  at  disse  Idealer  modtager  en  Fuldendelse  og  Be- 
rigelse ved  vor  Frelsers  Gentagelse  af  dem,  hvilken  var  langt 
over,  hvad  de  forud  besad,  og  stillede  dem  paa  en  fastere  og 
sikrere  Grundvold.  Dette  er,  lad  os  sige  det  til  at  begynde 
med,  fordi  de  var  hans  længe  før,  de  nogensinde  blev  udtalt 
af  Mennesker. 

Selv  i  de  fem  særlige  og  karakteristiske  Emner,  som  Bibel- 
fortolkere i  Almindelighed  anser  for  at  være  Jesu  originale 

Lærdomme,  finder  vi  lidt  eller  intet  nyt  udover  en  Fuldstæn- 
diggørelse. Disse  siges  at  være  Guds  Faderforhold  til  os,  Guds- 
riget og  Borgerskab  i  dette,  Messias,  den  Helligaand  og  Guds 
Treenighed. 

Men  Tanken  om  Gud  som  vor  Fader  var  ikke  ukendt,  hver- 
ken blandt  Hedningerne  eller  det  gamle  Israel.  Zeus  havde 
lige  fra  Homers  Tid  baaret  Navnet:  »Guders  og  Menneskers 
Fader«.  Men  baade  i  hedensk  og  jødisk  Litteratur  var  Tan- 
ken kun  overfladisk  fremsat  og  betød  næppe  stort  andet  end 
»Ophav«  (1.  Moseb.  1:  26),  og  i  de  gamle  jødiske  Skrifter  blev 
Gud  mere  specielt  kaldet  hans  Folks,  Israels,  Fader  (5.  Moseb. 
14:  1;  Es.  63:  16).  Men  i  Kristi  Lære  er  der  en  meget  mere  om- 
fattende og  bogstavelig  Betydning  af  Ordet  Fader,  og  hans 
Forkyndelse  af  Guds  Faderforhold  til  os  kaster  et  Skær  af 
Skønhed  og  Blidhed  over  hans  Liv.  Som  et  Eksempel:  I  de 
gamle  Skrifter  siges  der:  »Ligesom  en  Fader  forbarmer  sig 
over  sine  Born,  saa  forbarmer  Herren  sig  over  dem,  som  frygte 
ham.«  (Ps.  105:  14).  Men  ifølge  Jesu  Udlæggelse  rækker  Guds 
Kærlighed  som  en  Fader  ud  over  denne  Begrænsning  endog 
til  dem,  der  er  utaknemmelige  og  onde.  »Men  jeg  siger  eder: 
Elsker  eders  Fjender,  velsigner  dem,  der  forbander  eder,  gører 
dem  godt,  som  hader  eder,  og  beder  for  dem,  som  krænker 
eder  og  forfølger  eder,  for  at  I  maa  vorde  eders  Faders  Born, 
han,  som  er  i  Himlene;  thi  han  lader  sin  Sol  opgaa  over  onde 
og  gode  og  lader  det  regne  over  retfærdige  og  uretfærdige.« 
(Matt.  5:  44,  45).  »Men  elsker  eders  Fjender,  og  gører  vel,  og 
laaner  uden  at  vente  noget  derfor,  saa  skal  eders  Løn  være 
stor,  og  I  skulle  være  den  Højestes  Børn;  thi  han  er  god  imod 
de  utaknemmelige  og  onde.«  (Lu.  6:  35). 

Og  paa  samme  Maade  med  de  andre  af  Kristi  Lærdomme; 
medens  de  maaske  ikke  er  nye,  saa  er  de  berigede  med  en 
fyldigere,  højere  og  mere  kærlighedsfuld  Forestilling  om  Gud 
og  hans  Hensigter,  i  hvilke  Tvang  er  udelukket,  og  Sagt- 
modighed, Kærlighed  og  Selvopofrelse  sat  i  Stedet  og  gjort  til 
de  virkelige  Betingelser  og  selve  Grundvolden  for  et  Gud  vel- 
behageligt Liv.  Selv  Svaret  paa  den  lovkyndiges  Spørgsmaal. 

ofte  kaldet  det  ellevte  Bud,  »Mester,  hvilket  er  det  store  Bud 
i  Loven?«  var  blevet  givet  til  Israels  Born  (3.  Moseb.  19:  18) 
over  20C0  Aar  for,  dets  mere  fuldkomne  Betydning  blev  frem- 
sat for  den  lærde  Farisæer.  (Matt.  22:  34—40). 

Men  hvad  faar  vi  ud  af  alt  dette?  Skal  vi  derfor  tilside- 
sætte vor  Frelsers  Lærdomme?  Absolut  ikke.  Lad  os  huske 
paa,  at  Kristus  var  med  Faderen  fra  Begyndelsen  og  er  til  fra 
Evighed  til  Evighed.  Fader,  Son  og  Helligaand  er  én  Gud  og 
er  al  Sandheds  Kilde.  Fra  denne  Kilde  har  alle  Oldtidens 
lærde  Filosofer  modtaget  deres  Inspiration  og  Visdom  —  fra 
den  har  de  modtaget  deres  Kundskab.  Dersom  vi  finder  Sand- 
hed i  mindre  Brudstykker  ned  gennem  Tiderne,  da  kan  det 
hævdes  som  en  uimodsigelig  Kendsgerning,  at  det  udsprang 
fra  Kilden  og  blev  givet  til  Filosofer,  Opfindere,  Folkeledere, 
Reformatorer  og  Profeter  formedelst  Inspiration  fra  Gud. 
Denne  kom  fra  ham  gennem  hans  Son  Jesus  Kristus  og  den 
Helligaand  og  ikke  fra  nogen  anden  Kilde.  Sandhed  er  evig. 

Da  Kristus  altsaa  er  selve  Sandhedens  Kilde,  er  han  ikke 
en  Efterligner.  Han  lærte  Sandheden  først;  den  var  hans,  for 
den  blev  givet  til  Mennesket.  Da  han  kom  til  Jorden,  for- 
kyndte han  ikke  alene  ny  Sandhed,  men  han  gentog  nogle  af 
de  evige  Principper,  som  indtil  da  kun  tildels  havde  været 
forstaaet  og  forklaret  af  de  viseste  blandt  Menneskene.  Og 
idet  han  gjorde  dette,  forøgede  og  fuldkommengjorde  han 
enkelte  af  de  Sandheder,  som  disse  oprindeligt  havde  mod- 
taget fra  ham.  Dette  var  han  i  Stand  til  paa  Grund  af  hans 
højere  Visdom  og  Evner,  og  hans  Samvær  med  Faderen  og 
den  Helligaand.  Han  imiterede  ikke  Mennesker.  De  meddelte 
Verden  paa  deres  ufuldkomne  Maade,  hvad  Inspirationen  fra 
Jesus  Kristus  havde  lært  dem,  og  de  modtog  deres  første  For- 
staaelse  af  og  Oplysing  om  evige  Sandheder  fra  ham. 

Kristus  underviste  Adam  om  Evangeliet  og  aabenbarede 
sine  Sandheder  til  Abraham  og  Profeterne.  Han  inspirerede 
de  gamle  Profeter,  hedenske  saavel  som  israelitiske  og  lige- 
ledes senere  Tiders  store  Ledere  og  Foregangsmænd.  Han 
inspirerede  Columbus  til  at  opdage  Amerika,  Washington  til 

at  kæmpe  for  Friheden,  Lincoln  lil  at  ophæve  Slaveriet,  Baron 
i  Filosofi,  Franklin  i  Statsmandskløgt,  Stephansen  i  at  ud- 
nytte Dampen,  Watts  i  Sang,  Edison  i  Elektricitet  og  Joseph 
Smith  i  Teologi  og  Religion.  Alle  disse  fandt  i  Jesus  Kilden 
til  deres  Visdom  og  til  de  vidunderlige  Sandheder,  som  de 
gav  til  Verden. 

Calvin,  Luther,  Melanchton  og  alle  Reformatorerne  var  in- 
spirerede i  Tanke,  Ord  og  Handling  til  at  udfore,  hvad  de 
gjorde  for  Menneskeslægtens  Opløftelse,  Frigørelse  og  Frem- 
skridt. De  banede  Vejen  for  det  mere  fuldkomne  Sandhedens 
Evangelium,  der  skulde  komme.  Deres  Inspiration,  ligesom 
de  gamles,  kom  fra  Faderen,  Sønnen  og  den  Helligaand,  den 
eneste  sande  og  levende  Gud.  Dette  kan  ogsaa  med  Sandhed 
siges  om  den  amerikanske  Nations  Grundlæggere  og  alle,  som 
i  Fortiden  har  kæmpet  for  social  og  religiøs  Frihed  i  alle 
Lande.  Der  er  intet  Lys  eller  Sandhed,  som  ikke  kom  til  dem 
fra  ham  først.  Menneskene  gentager  kun,  hvad  de  har  mod- 
taget fra  ham.  Han  har  ikke  udtrykt  nogen  Tanke,  der  er  op- 
staaet  hos  Mennesker.  Jesu  Lærdomme  og  Undervisning  be- 
gyndte ikke  med  hans  Menneskevordelse,  thi  han  er  evig  lige- 
som Sandheden.  Ikke  alene  inspirerede  han  de  gamle  fra  Be- 
gyndelsen, men  da  han  kom  til  Jorden,  gentog  han  de  evige, 
originale  Sandheder  og  føjede  store  og  herlige  Ting  til  det, 
som  Mennesker  tidligere  havde  modtaget  og  udtrykt.  Efter 
hans  Tilbagevenden  til  Faderen  vedblev  han  at  interessere 
sig  for  sine  Børn  og  for  sit  Folk  ved  at  aabenbare  nye  Sand- 
heder for  dem,  og  eftersom  Mennesker  vokser  i  Kundskab  om 
Gud,  skal  de  blive  mere  og  mere  lig  ham  indtil  den  fuld- 
komne Dag,  da  Guds  Kundskab  skal  skjule  Jorden,  som  Van- 
det skjuler  Havets  Bund. 

Det  er  derfor  Daarskab  at  ringeagte  Frelserens  Lære,  fordi 
han  ikke  udtalte  noget  helt  nyt,  thi  med  Faderen  og  Aanden 
er  han  Ophavet  til  alt  det,  der  vedvarer  —  Sandheden  —  det, 
der  har  været,  det,  der  er,  og  det,  der  skal  vare  til  evig  Tid. 

DEN  FRELSENDE  NAADE. 

(Af  Ældste  B.  H.  Roberts.) 

»Den  derimod,  som  ikke  gør  Gerninger,  men  tror  paa  ham, 
som  retfærdiggør  den  ugudelige,  regnes  hans  Tro  til  Retfær- 
dighed.« (Rom.  4:  5.)  »Thi  af  Naaden  er  I  frelst  ved  Tro,  og 
det  ikke  af  eder  selv,  Guds  er  Gaven;  ikke  af  Gerninger,  for 
at  ikke  nogen  skal  rose  sig.«  (Ef.  2:  8,  9.) 

Det  er  især  disse  to  Skriftsteder,  hvortil  den  Del  af  Kristen- 
heden stotter  sig,  som  hylder  Læren  om,  at  Frelse  erholdes 
alene  ved  at  bekende  den  Herre  Jesus  Kristus,  og  at  Lydig- 
hed mod  Evangeliets  Love  eller  Ordinancer  ikke  er  nødven- 
dig for  at  opnaa  Frelse.  Da  disse  Skriftsteder  er  ens  i  Ind- 
hold og  i  Almindelighed  fremsættes  i  samme  Øjemed,  kan 
de  begge  drøftes  under  et. 

1)  At  Salighed  opnaas  ved  og  igennem  Guds  Naade  og  ikke 
ved  Menneskenes  Gerninger,  er  en  sand  Lære.  Hvem  ind- 
stiftede den  Saliggørelsens  Plan,  som  kaldes  Evangeliet? 
Gjorde  Mennesket  det?  Nej,  Gud  var  dens  Ophav.  Indstiftede 
Gud  dette  Saliggørelsens  Evangelium,  fordi  Menneskene  ved 
deres  Gerninger  havde  gjort  sig  fortjent  dertil?  Nej;  men  ledet 
af  sin  store  Kærlighed  og  Barmhjertighed  til  Menneskene 
grundlagde  Gud  dette  Evangelium,  for  at  han  derigennem 
kunde  frelse  dem.  Derfor  er  det  af  Guds  Naade,  at  vi  har 
Evangeliet,  og  eftersom  det  er  igennem  dette,  at  vi  opnaar 
Frelse,  er  det  fuldkomment  rigtigt,  naar  Apostelen  siger:  »Af 
Naade  er  I  frelst  .  .  .  Guds  er  Gaven.« 

Hvis  vi  spørger  om,  hvorfra  vi  modtager  vore  timelige  Vel- 
signelser, som  Mad,  Drikke,  Klæder  og  Husly,  da  vil  enhver, 
som  tror  paa  Guds  Forsyn,  svare:  »De  kommer  fra  Gud,  de 
er  hans  Velsignelser,  han  giver  dem  til  os  af  sin  Naade.  Der- 
for kan  vi  sige,  at  af  Naade  modtager  vi  Føde  og  Klæder  — 
ikke  af  Gerninger,  at  ikke  nogen  skal  rose  sig  —  disse  Ting 
er  Guds  Gaver.«  Og  dette  Svar  vil  være  rigtigt,  thi  Gud  skabte 
Jorden.  Han  indblæste  den  Livets  Aande  i  saavel  Planteriget 

som  Dyreriget,  fra  hvilke  vi  skaffer  os  Føde  og  Klæder.  Vi 
modtog  altsaa  oprindeligt  disse  Ting  ved  Guds  Naade,  og 
ikke  ved  Gerninger.  Men  hvorledes  gør  vi  os  denne  Guds 
Naade  umiddelhart  tilgængelig  og  nyttig?  Ved  vort  Arbejde. 
Vi  pløjer  Ageren,  planter  Sæden  og  holder  Ukrudtet  borte, 
saa  at  Sæden  kan  spire  og  vokse.  Vi  høster  den  og  bringer 
den  i  Laden,  og  vort  Udbytte  staar  i  Forhold  til  vor  udviste 
Flid  og  Arbejdsomhed.  Men  Guds  Godhed  ved  at  skabe  Jor- 
den og  Livets  Grundelementer  gjorde  det  muligt,  at  vort  Ar- 
bejde kunde  blive  frugtbringende.  For  det  første  har  vi  Guds 
Naade  at  takke  for  de  timelige  Velsignelser,  som  vi  nyder  i 
denne  Verden,  og  dernæst  vor  egen  Flid  og  Omhu.  Hvis  der- 
for en  Person,  der  kun  har  sine  Tanker  henvendt  paa  den 
Rolle,  som  Guds  Godhed  og  Naade  spiller  ved  Tilvejebringel- 
sen af  Menneskenes  Livsfornødenheder,  skulde  sige:  »Det  er 
ved  Guds  Naade,  at  disse  Mennesker  har  Føde  og  Klæder, 
ikke  af  dem  selv,  Guds  er  Gaven«  —  vilde  dette  Udsagn  saa 
være  urigtigt?  Jeg  tror  det  ikke.  Set  fra  et  andet  Standpunkt, 
med  Tankerne  henvendt  paa  Menneskenes  Arbejde  og  Flid, 
kunde  en  anden  sige:  »Disse  Menneskers  Velstand  skyldes 
deres  Ihærdighed  og  Arbejdsevne.  Ved  deres  Flid  erhverver 
de  sig  Livets  Goder,«  —  vilde  der  være  noget  forkert  i  dette 
Udtryk?  Nej.  De  er  begge  rigtige,  hver  fra  sit  Standpunkt, 
men  den  mest  fuldstændige  Fremstilling  af  Sagen  vilde  være 
at  sige:  »Ved  Guds  Naade  er  disse  Mennesker  blevet  velsignet 
gennem  deres  Arbejdsomhed.« 

Saaledes  forholder  det  sig  med  Evangeliet.  Det  er  gennem 
Guds  Kærlighed  og  Naade,  at  Frelsens  Plan  blev  indstiftet; 
saaledes  bliver  Menneskene  frelst  af  Naade,  men  det  er  ene  og 
alene  ved  Tro,  der  leder  til  Lydighed,  at  de  kan  tilegne  sig 
Fordelene  af  Guds  Naade.  Netop  paa  samme  Maade,  som  at 
Menneskene  kun  ved  deres  Stræbsomhed  kan  tilegne  sig  de 
timelige  Velsignelser,  som  Jorden  frembringer  af  Guds  Naade. 

2)  For  at  støtte  denne  Forklaring  af  de  ovennævnte  Skrift- 
steder bør  Opmærksomheden  henledes  paa  følgende:   »Ikke 

enhver,  som  siger  til  mig:  Herre,  Herre,  skal  komme  ind  i 
Himmeriges  Rige,  men  den,  som  gør  min  Faders  Vilje,  som 
er  i  Himlene.«  (Matt.  7:  21.)  »Men  vorder  Ordets  Gørere  og 
ikke  alene  dets  Horere,  hvormed  I  bedrage  eder  selv.«  (Jak. 
1:  22.)  »Og  saaledes,  endskønt  han  (Jesus)  var  Søn,  lærte  Ly- 
dighed af  det,  han  led,  og  efter  at  være  fulkommet  blev  Aar- 
sag  til  evig  Frelse  for  alle  dem,  som  lyde  ham.«  (Heb.  5:  8,  9.) 
»Men  efter  din  Haardhed  og  dit  ubodfærdige  Hjerte  samler 
du  dig  selv  Vrede  paa  Vredens  og  Guds  retfærdige  Doms 
Aabenbarelses  Dag,  han,  som  vil  betale  enhver  efter  hans  Ger- 
ninger, dem,  som  ved  Udholdenhed  i  god  Gerning  søger  Ære 
og  Hæder  og  Uforkrænkelighed,  et  evigt  Liv;  men  over  dem, 
som  søge  deres  eget  og  ikke  lyde  Sandheden,  men  adlyde 
Uretfærdigheden,  skal  der  komme  Vrede  og  Harme,«  o.  s.  v. 
(Rom.  2:  5—11.)  Læs  ogsaa  Aab.  2:  23;  20:  12  og  22:  12. 

Hvis  Menneskene  skal  dømmes  i  Forhold  til  deres  Gernin- 
ger, da  bevirker  disse  enten  Frelse  eller  Fordømmelse.  Af 
Guds  Naade  blev  Evangeliet  givet,  men  uden  at  det  adlydes, 
kan  det  ikke  frelse.  Baade  Guds  Naade  og  Menneskenes  Tro 
og  Gerninger  er  nødvendig  til  Salighed. 


VÆRDIEN  AF  IRETTESÆTTELSER. 

»Det  er  bedre  at  høre  Skænd  af  den  vise,  end  at  man  hører 
Sang  af  Daarer,«  siger  Salomons  Ordsprog,  denne  Samling  af 
de  gamle  Hebræeres  Visdom.  Og  atter:  »Den,  der  irettesætter 
et  Menneske,  skal  derefter  finde  mere  Gunst  end  den,  der 
smigrer  med  Tungen.« 

Evnen  til  at  forstaa  Værdien  af  en  Irettesættelse  er  et  Vid- 
nesbyrd om  et  Menneskes  sande  Karakter.  Naar  en  Irette- 
sættelse gives,  er  det  kun  den  noble  og  højsindede  Mand,  der 
roligt  kan  bedømme  dens  Værdi.  Alle  Smaalighederne  i  el 
Menneskes  Natur  —  de  smaa  aandelige  Snyltere:  Stolthed, 
Forfængelighed,  Egenkærlighed,   Selvgodhed  —  rejser  sig  i 

harmfuld,  dirrende,  tankeløs  Modstand.  Kun  de  store,  besin- 
dige, dybe  og  rolige  Elementer  er  i  Stand  til  at  bevare  Selv- 
beherskelsen og  upartisk  overveje  Irettesættelsens  Betimelig- 
hed og  bedomme  dens  Værdi. 

Gladstone,  en  af  Englands  virkelig  store  Mænd,  der  be- 
varede sin  Ro  midt  under  den  engelske  Politiks  stormfulde 
Periode,  fremkom  en  Gang  med  en  værdifuld  Udtalelse  ved- 
rorende hans  Stilling  til  Kritik.  Han  sagde:  »Irettesættelse  og 
Kritik  skader  aldrig  nogen.  Dersom  den  er  uberettiget,  kan 
den  ikke  skade  dig,  undtagen  du  mangler  Karakterstyrke,  og 
er  den  rigtig,  viser  den  dig  dine  Svagheder  og  advarer  dig 
mod  Fejltagelser  og  Brist.« 

Sokrates  sagde,  at  den  eneste  Grund  han  havde  for  den 
Tanke,  at  han  var  klogere  end  de  øvrige  Atheniensere,  var 
den,  at  han  ikke  vidste,  at  han  ikke  vidste  Ting,  som  de  hel- 
ler ikke  vidste,  men  som  de  troede,  at  de  vidste.  Der  var  en 
anden  vigtig  Grund,  som  han  ikke  nævnede.  Han  forstod  Vær- 
dien af  en  Irettesættelse.  Da  han  blev  ført  bort  for  at  lide  Dø- 
den, bad  han  dem,  der  stod  omkring  ham,  om  at  opfylde  hans 
eneste  og  sidste  Ønske.  Det  var  at  irettesætte  hans  Sønner, 
dersom  de  begik  Fejl,  ligesom  han  havde  irettesat  sine  Lands- 
mænd. 

Sand  Venlighed  bestaar  i  at  udpege  en  Fejl  i  Stedet  for  at 
lade  den  gaa  upaatalt  hen  blot  for  at  »staa  sig  godt«  med 
Vedkommende.  Hermed  menes  ikke  idelig  at  skænde,  eller  at 
udbasunere  Fejlen.  Naar  denne  er  bragt  til  hans  Kundskab, 
er  det  Personen  selv,  der  maa  rette  den. 

Venlighed,  der  giver  sig  til  Kende  ved  ikke  at  ville  paadrage 
sig  en  eller  anden  Uvilje  ved  at  fortælle  ham  om  hans  Fejl, 
er  ofte  kun  et  Skjul  for  Fejghed.  Det  er  Selvkærlighed,  der 
giver  sig  ud  for  Næstekærlighed.  Den  Moder,  der  er  saa  »god« 
mod  sine  Børn,  at  de  vokser  op  med  daarlige  Vaner  og  Uno- 
der, der  senere  ødelægger  deres  Liv,  er  alt  andet  end  god. 

Det  gamle  Slagord  om  at  »spare  paa  Riset  og  spolere  Bar- 
net« er  blevet  brugt  som  et  Skalkeskjul  for  Hidsighed  og  Raa- 

hed.  Men  selve  Tanken  deri,  at  det  leder  til  Daarlighed  at 
være  sparsom  med  Irettesættelser,  er  sand. 

Ingen  af  os  er  fejlfri.  Dersom  vi  ikke  bliver  irettesat,  vil  vi 
ofte  fortsætte  med  det,  som  er  daarligt,  uden  at  opdage  Fej- 
len. Den,  der  oplyser  os  om  en  Svaghed,  som  vi  gerne  vil  af 
med,  men  som  vi  ikke  selv  har  erkendt,  er  vor  bedste  Ven. 

Oprigtig  og  velment  Kritik  er  en  af  de  mest  værdifulde 
Ting  i  Livet.  Men  kun  den  virkelig  vise  og  forstandige  Mand 
er  i  Stand  til  at  værdsætte  den  efter  Fortjeneste,  naar  den 
kommer.  (San  Francisco  Examiner.) 


STATISTISK  RAPPORT  FOR  DEN   NORSKE 
MISSION    1925. 

24 

27 

7 

19 

1 

1 

19 

45 

14 

78 

7 

22 

5 

34 

8 

24 

2 

34 

97 

3 

26 

36 

03    __ 

1190 

-<T3 

liørn 

PRÆSIDENT  MARTIN   CHRISTOPHERSEN. 

Ældste  Martin  Christophersen  ankom  til  Oslo  Onsdag  den 
21).  Januar  efter  en  meget  behagelig  Rejse.  Han  forlod  New 
York  den  9.  Januar  med  S/S  »Oscar  II«  og  kom  til  Norge  for 
at  overtage  Ledelsen  af  den  norske  Mission  efter  Ældste 
A.  Richard  Peterson,  der  har  præsideret  over  denne  i  næsten 
3  Aar. 

Broder  Christophersen  blev  som  femtenaarig  ung  Mand 
Medlem  af  Kirken  og  virkede  som  lokal  Missionær  i  Frede- 
rikstad Gren  indtil  hans  Afrejse  til  Zion  i  1871.  Derfra  blev 
han  kaldet  til  Missionsmarken  i  Norge  i  1883—85  og  præsi- 
derede over  Christiania  Conference.  I  1912 — 14  blev  han  kal- 
det til  at  præsidere  over  den  skandinaviske  Mission,  der  den 
Gang  indbefattede  Danmark  og  Norge  med  Hovedkvarter  i 
København.  Og  nu  igen  har  denne  ivrige  Forkæmper  for  Guds 
Riges  Sag  modtaget  sin  fjerde  Kaldelse,  denne  Gang  som  Le- 
der af  den  norske  Mission.  De  norske  Hellige  byder  ham  her- 
med et  hjerteligt  Velkommen  til  Fædrelandet  og  haaber,  at 
Guds  Aand  maa  vejlede  ham  i  hans  Stilling  som  Missions- 
præsident,  og  at  Gud  vil  velsigne  ham  med  Styrke  og  Helbred, 
saa  at  han  kan  varetage  Missionens  Anliggender  paa  den 
bedste  Maade,  og  at  hans  Arbejde  maa  blive  til  Gavn  for  Kir- 
ken som  for  dens  Medlemmer. 


MISSIONSNYHEDER. 

Den  danske  Mission. 
AFLØSNING:  Følgende  Ældster  er  hæderligt  afløst  og  for- 
lod Kobenhavn  den  29.  Januar  for  at  rejse  til  deres  Hjem  i 
Zion:  Herschel  S.  Lund  og  Oliver  C.  Petersen  fra  Aalborg 
Konference  og  Wallace  P.  Winkler  og  Leonal  Rasmussen  fra 
Aarhus  Konference. 

FORFLYTTELSE:  Fra  Aarhus  Konference  er  Ældste 
Eugene  Erickson  forflyttet  til  Kobenhavns  og  Ældste  Hugo  D. 
Jørgensen  til  Aalborg  Konference. 

ANKOMST  OG  BESKIKKELSE:  Ældsterne  Adolph  Nielsen 
fra  American  Fork,  Utah,  og  Searen  W.  Hansen  fra  Mink 
Creek,  Idaho,  ankom  til  København  den  21.  Januar.  De  er  be- 
skikkede til  at  virke  i  Aarhus  Konference. 

John  S.  Hansen, 
Missionspræsident. 

Den  norske  Mission. 

AFLØSNING:  Ældste  Ernest  H.  Jørgensen,  der  har  virket 
som  Missionssekretær,  er  hæderligt  afløst  fra  sin  Missions- 
gerning  og  forlod  Oslo  den  27.  Januar.  Samtidig  afrejste  Præ- 
sident A.  Richard  Peterson,  der  af  Kirkens  øverste  Præsident- 
skab er  løst  fra  at  præsidere  over  den  norske  Mission. 

Ældste  Carl  Jensen,  der  var  virket  som  Konferencepræsi- 
dent i  Trondhjems  Konference,  er  hæderligt  afløst  fra  denne 
Stilling. 

BESKIKKELSE:  Ældste  Harald  Eriksen  er  beskikket  til  at 
præsidere  over  Trondhjems  Konference. 

ANKOMST:  Ældste  Hyrum  Domgaard  fra  Manti,  Utah,  an- 
kom til  Oslo  den  29.  Januar  for  at  virke  som  Missionær  i 
Norge.  Han  maatte  opholde  sig  nogle  Uger  i  København, 
medens  han  ansogte  om  Indrejsetilladelse. 

Martin  Christophersen, 
Missionspræsident. 

DEN  KVINDELIGE  HJÆLPEFORENING  i  Oslo  havde 
Mandag  den  25.  Januar  arrangeret  en  meget  smuk  og  hygge- 
lig Afskedsfest  for  Præsident  A.  Richard  Peterson  og  Ældste 
Ernest  H.  Jørgensen.  Der  blev  serveret  Chokolade  og  Julekage, 
ligesom  et  godt  Program  udførtes.  Erindringsgaver  blev  over- 
rakt de  bortdragende  Brødre  som  et  Bevis  paa  den  Sympati 

og  Erkendtlighed,  som  Soskende  nærede  for  dem.  Dybt  rørt 
lakkede  de  for  Gaverne,  ligesom  ogsaa  Præsident  Martin  Chri- 
stophersen paa  en  hjertelig  Maade  blev  ønsket  velkommen. 
Festen  var  overmaade  godt  besøgt  saavel  af  Soskende  som 
Venner. 


MENNESKETS  INDRE  TRANG. 

Eftersom  man  i  alle  Lande  træffer  paa  Religion  i  en  eller 
anden  Form,  kommer  man  uvilkaarligt  til  den  Slutning,  at 
Mennesket  maa  have  en  medfodt  Trang  eller  Tilbøjelighed  til 
at  vise  Ærefrygt  for  et  højere  Væsen  og  til  at  sætte  sig  i  nær- 
mere venskabelig  Forbindelse  med  dette  Væsen.  Denne  Til- 
bøjelighed er  ofte  bleven  Aarsag  til  megen  Sorg  og  Elendig- 
hed blandt  Menneskene,  ligesom  den  ogsaa  har  været  Kilden 
til  de  reneste  og  varigste  Glæder  her  i  Livet,  samt  Haabet  om 
et  endnu  bedre  Liv  hinsides. 

Af  hvad  Art  og  Beskaffenhed  Menneskenes  religiøse  Fore- 
stillinger end  er,  saa  viser  de  i  alt  Fald  Tilstedeværelsen  af 
en  naturlig  Trang,  der  til  alle  Tider  og  blandt  alle  Folk  har 
gjort  sig  gældende  lige  fra  Tidernes  Morgen.  Verdens  mange, 
indbyrdes  vidt  forskellige  Religioner  kan  derfor  sammenlig- 
nes med  ligesaa  mange  Sidestrømme,  der  alle  oprindeligt  er 
komne  fra  den  samme  Kilde  —  de  har  taget  forskellige  Ret- 
ninger og  forurenet  sig  med  det  Jordsmon,  hvori  de  har  fort- 
sat deres  Lob  gennem  Aarhundreder,  men  de  er  endnu  Vand, 
om  end  ikke  rent  Vand,  som  det  var  i  Begyndelsen.  Disse 
mange  Maader  at  dyrke  Gud  paa  blandt  Kristne,  Joder,  Mu- 
hamedanere og  Hedninger  vidner  saaledes  om,  at  der  er  en 
Gud  til,  og  at  disse  Mennesker  har  haft  Trang  til  at  søge  ham 
og  prøve  paa  at  tjene  ham. 

Der  opstaar  nu  ganske  naturligt  det  Sporgsmaal:  Hvorledes 
kom  disse  forskellige  Folk  til  at  besidde  visse  fælles  Hoved- 
træk i  deres  religiose  Tænkemaade?  Alle  tænker  de  sig  Gud- 

dommen  som  en  evig,  mægtig  og  højmodig  Person  eller  Ind- 
flydelse, Ophavet  til  deres  egen  og  alle  Tings  Tilværelse,  og 
for  hvem  de  skal  staa  til  Regnskab  for  deres  Handlinger  her 
i  Livet;  altsaa  indbefattende  Begrebet  om  et  Liv  efter  dette 
med  Straf  eller  Belønning,  formet  efter  hvad  de  betragter  som 
Ret  og  Uret.  Er  det  ikke  den  mest  sandsynlige  Forklaring,  at 
denne  Drift  til  at  søge  den  usynlige  Skaber  og  Velgører  er 
nedlagt  i  det  menneskelige  Bryst  af  den  store  Skaber  selv? 
Er  det  ikke,  for  at  vi  skal  anvende  og  udvikle  den,  ligesom 
andre  Evner  og  Tilbøjeligheder,  som  vi  kalder  Menneskets 
naturlige  Anlæg? 

Lad  os  se,  hvorledes  denne  Teori  stemmer  overens  med 
analoge  Kendsgerninger.  Ethvert  Menneskes  aandelige  Evner 
ligger  næsten  aldeles  uvirksomme  i  Barneaarene,  men  ud- 
vikles efterhaanden  som  Legemet  vokser  til.  Saaledes  har  det 
været  med  Kunst  og  Videnskab  og  alt  andet,  som  har  bragt 
Menneskeslægten  frem  til  den  hoje  Grad  af  Udvikling,  som 
den  nu  besidder.  Mennesket  har  aldrig  skabt  noget,  men  har 
kun  gjort  Opdagelser  eller  draget  frem  for  Lyset,  hvad  Gud 
har  henlagt  i  alle  Videnskabers  store  Forraadshus,  Naturen. 
Mennesket  frembragte  intet  nyt;  det  kunde  end  ikke  forandre 
Naturens  Love  efter  Ønske,  men  maatte  rette  sig  efter  de 
evige  Love,  som  det  fandt  og  undertiden  følte  sig  stolt  over 
at  have  fundet.  Astronomi,  Geologi,  Matematik  og  Musik  har 
altid  været  de  samme  vidunderlige  Love  underkastet,  og  vore 
store  Videnskabsmænd  har  kun  opdaget  en  Brøkdel  af  dem 
endnu. 

Men  Evnen  til  at  granske  og  undersøge  og  til  at  benytte 
indvundne  Resultater  var  nedlagt  hos  Mennesket  eller,  som 
man  plejer  at  sige,  var  det  medfødt.  Saaledes  er  det  ogsaa 
med  Menneskets  religiøse  Trang.  Den  er  nedlagt  i  Mennesket 
for  at  blive  udviklet  og  anvendt.  Den  kan  blive  ledet  i  fejl- 
agtig Retning,  men  den  er  alligevel  af  guddommelig  Oprin- 
delse og  vidner  om  en  Guds  Tilværelse  ligesom  de  forskellige 
Vandstrømme,  de  mudrede  saavel  som  de  rene,  vidner  om,  at 

der  maa  være  et  Udspring,  et  højeste  Punkt,  hvorfra  Strøm- 
men log  sin  Begyndelse.  Sand  Religion  er  saaledes  som  den 
rene  Strøm,  der  uforurenet  har  fortsat  sit  Løb,  men  religiøse 
Vildfarelser,  under  Navn  af  Religion,  er  lig  de  mudrede  Vand- 
strømme, der  ganske  vist  er  urene,  med  dog  er  Vand,  og  vid- 
ner om,  at  de  stammer  fra  en  højere  Kilde,  Gud. 

»Daaren  siger  i  sit  Hjerte:  der  er  ingen  Gud.«  Saaledes  siger 
Israels  berømte  Digter  og  Konge,  David,  som  uden  Tvivl  var 
i  Stand  til  at  tale  af  Erfaring.  Og  hvad  man  har  lært  gennem 
de  paafølgende  fire  tusinde  Aar,  har  ikke  kunnet  omstøde 
denne  Erklærings  urokkelige  Sandhed.  Den  har  holdt  sig  un- 
der Hedenskabets  og  Pavedømmets  mest  formørkede  Tids- 
aldre; den  har  bestaaet  mindt  i  Krigens  Tummel,  og  medens 
mægtige  Nationer  maatte  bukke  under;  den  har  vist  sig  hold- 
bar blandt  Jøder,  Kristne  og  Muhamedanere;  den  har  været 
det  mægtige  Drivhjul  i  store  nationale  Omvæltninger;  den  har 
været  med  og  ledet  de  romerske  Legioner,  Muhameds  vilde 
Krigere  og  Korsfarernes  af  Religionsiver  opflammede  Hær- 
skarer, og  den  er  endnu  ikke  tilintetgjort,  hverken  af  Voltaires 
Filosofi  og  Satire  eller  af  det  nittende  Aarhundredes  viden- 
skabelige Lys  —  men  Daaren  vil  alligevel  sige  i  sit  Hjerte: 
der  er  ingen  Gud. 

Dersom  Menneskene  havde  anvendt  samme  Omhu  paa  al 
udvikle  den  indre  Trang  til  at  dyrke  et  højere  Væsen,  som 
de  har  anvendt  paa  andre  aandelige  Drifters  Udvikling,  da 
vilde  de  have  kendt  og  forstaaet  den  sande  Gud  og  deres  For- 
hold til  ham  langt  tidligere  og  langt  bedre,  end  de  mest  op- 
lyste nu  kender  og  forstaar  det.  Det  er  let  at  konstatere  Rig- 
tigheden af  denne  Paastand.  Man  tænke  sig  blot  nogle  Hun- 
drede Aar  tilbage  i  Tiden  og  sammenlign  Datidens  Begreber 
om  Astronomi,  Geografi,  Kemi  og  Geologi  med  vore,  for  ikke 
at  tale  om  Dampens  og  Elektricitetens  mangesidige  Anven- 
delse i  Menneskets  Tjeneste.  Man  kan  blot  prove  paa  at  for- 
tælle et  uvidende  Menneske  i  vor  Tid  om,  at  man  er  i  Stand 
til  at  maale  og  veje  Solen  og  de  fjerneste  Planeter,  udregne 

deres  nøjagtige  Afstande  fra  hverandre  og  deres  indbyrdes 
Forhold  i  Baner,  som  de  har  bevæget  sig  paa  i  umindelige 
Tider  og  længe  for  Menneskene  kunde  leve  paa  denne  Klode, 
og  man  vil  sikkert  møde  de  samme  eller  lignende  Indvendin- 
ger som  dem,  man  nu  møder  hos  Folk,  der  siger,  at  der  ikke 
er  nogen  Gud  til;  og  dog  er  det  en  Kendsgerning,  at  man  kan 
veje  Himmellegemerne  og  maale  deres  indbyrdes  Afstande 
ligesaa  nøjagtigt,  som  man  vejer  Smør  paa  en  Vægtskaal  eller 
udmaaler  et  Stykke  Klæde.  Det  er  kun  Uvidenheden,  der  gør 
det  virkelige  til  en  Umulighed  i  vore  Øjne,  og  saaledes  er  det 
med  Videnskaben  om  Gud,  der  indbefatter  alle  andre  Viden- 
skaber. Sand  Religion  bestaar  i  en  sand,  naturlig  og  fornuftig 
Guddomsopfattelse  eller  Viden  om  Gud.  Den  er  ikke  mere 
unaturlig  eller  ufattelig  end  andre  Videnskaber,  men  der  maa 
anvendes  en  bestemt  Metode  for  at  naa  det  ønskede  Resultat, 
ligesom  den  studerende  i  en  hvilken  som  helst  anden  Viden- 
skab maa  følge  den  anviste  Fremgangsmaade  for  at  naa  sit 
Maal. 

Dette  Middel  benyttede  den  unge  Joseph  Smith,  da  han  kun 
var  lidt  over  fjorten  Aar  gammel.  Han  fulgte  sin  indre,  natur- 
lige Overbevisning  om,  at  der  var  en  Gud  til.  Han  anraabte 
ham  i  Bøn  med  fuld  Forvisning  om  at  blive  bønhørt.  Derved 
fandt  han,  hvad  han  søgte;  han  saå  og  samtalede  med  Gud, 
og  al  usikker  Teori  angaaende  det  højeste  Væsen  blev  der- 
ved stedse  fjernet  fra  hans  Begreber.  Andre  har  fundet  Gud 
paa  samme  Maade,  baade  før  og  senere,  og  havde  Menneske- 
nes store  Flertal  ikke  vendt  et  dovt  Øre  til  den  indre  Stemme, 
den  indre  Trang  til  Gud,  saa  vilde  de  maaske  nu  være  lige- 
saa fortrolige  med  deres  himmelske  Fader,  som  gode,  lydige 
Børn  er  det  med  deres  jordiske  Forældre,  og  de  vilde  sand- 
synligvis kunde  have  gjort  langt  hurtigere  Fremskridt  i  alt, 
hvad  der  er  adelt  og  godt,  og  nu  staaet  paa  et  langt  højere 
Udviklingstrin,  end  Tilfældet  er. 

STRØTANKER. 

Jo  mindre  vi  er,  des  mere  prøver  vi  paa  at  faa  andre  til  at 
tro,  at  vi  er  mere  end  vi  er. 

Det  er  svært  at  tilgive  det  Menneske,  der  gør  det,  som  du 
bedst  kan  gøre,  bedre  end  du  kan  gøre  det. 

De  fleste  Mennesker  bruger  den  første  Del  af  deres  Liv  til 
at  ødelægge  den  sidste  Del. 

De  mørkeste  Skygger,  der  falder  over  Livet,  opstaar  ved,  at 
et  Menneske  staar  sig  selv  i  Lyset. 


DØDSFALD 

Broder  Christen  Simonsen  døde  den  24.  Januar  i  Aalborg 
af  Alderdomssvaghed.  Han  blev  født  den  7.  Oktober  1841  og 
blev  Medlem  af  Kirken  den  9.  Oktober  1881  og  levede  og  døde 
som  en  trofast  Sidste-Dages  Hellig. 

Broder  Christian  Rasmussen  døde  den  27.  Januar  i  de  Gam- 
les Hjem  i  Aarhus.  Han  blev  født  i  Skovby  den  20.  September 
1844  og  har  været  Medlem  af  Kirken  i  mange  Aar.  Begravel- 
sen fandt  Sted  fra  Hjemmets  Kapel  den  3.  Februar  under  Le- 
delse af  Konf.  Præs.  Orson  W.  Jensen,  der  ogsaa  talte  ved 
Baaren.  Ældste  Hans  Andersen  indviede  Graven. 

